L 349/50 Jurnalul Oficial al Uniunii Europene 5.12.2014 DECIZII DECIZIA CONSILIULUI din 1 decembrie 2014 privind poziția care trebuie adoptată, în numele Uniunii Europene, la cea de a opta Conferință a părților la Convenţia asupra efectelor transfrontaliere ale accidentelor industriale, în ceea ce privește propunerea de modificare a anexei I la respectiva convenție (2014/871/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 192 alineatul (1) coroborat cu arti- colul 218 alineatul (9), având în vedere propunerea Comisiei Europene, întrucât: (1) Uniunea este parte la Convenția asupra efectelor transfrontaliere ale accidentelor industriale întocmită la Helsinki la 17 martie 1992 (!) (denumită în continuare „convenția”). (2) Anexa I la convenție cuprinde categorii și denumiri de substanţe periculoase în scopul definirii activităților peri- culoase. (3) În conformitate cu articolul 26 alineatul (4) din convenție, orice modificare a anexei I la convenție devine efectivă, pentru părțile la convenție care nu au notificat obiecţii, la douăsprezece luni de la data comunicării sale către părți de către secretarul executiv, după adoptarea sa în cadrul Conferinţei părţilor cu o majoritate de nouă zecimi din părțile prezente la reuniune şi votante, cu condiția ca cel puțin șaisprezece părți să nu fi notificat obiecții. (4) Textul propunerii de modificare a anexei I la convenție a fost convenit în cadrul Grupului de lucru pentru dezvol- tarea convenției, a fost aprobat de Biroul convenției şi va fi propus spre adoptare în cadrul celei de a opta Confe- rințe a părților, care va avea loc la Geneva între 3 şi 5 decembrie 2014. (5) Modificarea anexei I la convenție va alinia pe deplin anexa respectivă cu anexa I la Directiva 2012/18/UE a Parla- mentului European şi a Consiliului ()). (6) Prin urmare, ar trebui să se aprobe modificarea anexei I la convenție. (7) La momentul încheierii convenției, Uniunea a exprimat rezerve privind aplicarea convenției în conformitate cu normele interne ale Comunității. Rezervele respective se bazau pe discrepanțele dintre anexa I la convenție şi legislația Uniunii în vigoare. Discrepanțele respective nu vor mai exista după modificarea anexei I la convenție. Prin urmare, rezervele respective ar trebui să fie retrase după ce modificarea anexei I la convenție devine efectivă, ADOPTĂ PREZENTA DECIZIE: Articolul 1 Poziţia care trebuie adoptată în numele Uniunii în cadrul celei de a opta Conferințe a părţilor la Convenția asupra efec- telor transfrontaliere ale accidentelor industriale este de a sprijini, pe fond, modificarea propusă a anexei I la convenție, inclusiv corrigendumul la aceasta, astfel cum este atașată la prezenta decizie. () JOL326, 3.12.1998, p. 5. () Directiva 2012/18/UE a Parlamentului European şi a Consiliului din 4 iulie 2012 privind controlul pericolelor de accidente majore care implică substanțe periculoase, de modificare și ulterior de abrogare a Directivei 96/82/CE a Consiliului 0 L 197, 24.7.2012, p. 1).